Kätköpistiäiset

Kätköpistiäiset (Parasitica) on hoikkatyvisten alalahkoon kuuluva pistiäisryhmä. Se sisältää kaikki hoikkatyviset, jotka eivät kuulu myrkkypistiäisiin (Aculeata).Várkonyi, Gergely et al.: Kätköpistiäiset. Teoksessa Koska myrkkypistiäiset ovat kehittyneet kätköpistiäisistä, on kätköpistiäisten ryhmä parafyleettinen eli epäluonnollinen. Suomen Lajitietokeskuksen luokittelussa kätköpistiäiset ryhmitetään silti omaksi taksonikseen, joka on tasoltaan osalahko. Kätköpistiäisistä on joskus käytetty nimitystä loispistiäiset.Mikkola (päätoim.) 1989, s. 123 Tämä on kuitenkin harhaanjohtavaa, koska kaikki kätköpistiäiset eivät ole loisia, eivätkä kaikki loisina kehittyvät pistiäiset ole kätköpistiäisiä. Ekologisessa mielessä esimerkiksi loissahapistiäiset (Orussidae) ovat loispistiäisiä, vaikka ne eivät kuulu kätköpistiäisiin eivätkä ylipäätään hoikkatyvisiin.Várkonyi 2016, s. 86–87 Vanhemmissa lähteissä loispistiäiset-termiä on käytetty myös yhden kätköpistiäisten yläheimon (Ichneumonoidea) tai heimon (Ichneumonidae) suomenkielisenä nimenä.Kaaro, Jani: Hyönteiset ja selkärangattomat. Teoksessa Monia kätköpistiäisiä käytetään apuna myrkyttömässä tuholaistorjunnassa. == Elintavat == === Parasitoidismi === Useimpia kätköpistiäisiä yhdistää niiden toukkavaiheessa esiintyvä parasitoidismi. Se muistuttaa varsinaista loisintaa, mutta parasitoidi tappaa isäntänsä syömällä sen elävältä. Parasitoideina elävien kätköpistiäistoukkien isäntiä ovat hyönteiset ja hämähäkkieläimet. Aikuinen kätköpistiäisnaaras etsii isännän, jonka sisälle, päälle tai läheisyyteen se laskee munansa. Munista kuoriutuu yksi tai useampi toukka, joka alkaa syödä isäntäänsä. Isännän sisällä kehittyvät toukat ovat sisäloisia, ulkopuolella kehittyvät ulkoloisia. Kätköpistiäisten evoluutiossa ulkoloiset kehittyivät ensin.Várkonyi 2016, s. 88 Tässä menetelmässä naaraspistiäinen lamauttaa isännän pysyvästi, ja loistoukka syö isännän ulkopuolelta tekemällä sen ihoon haavoja. Menetelmä toimii etenkin, jos isäntä on piilossa esimerkiksi puun suojassa. Sisäloisinta kehittyi, kun jotkin kätköpistiäiset alkoivat käyttää paljaana eläviä loisia. Kun isäntä ei olekaan piilossa, sen pysyvä lamauttaminen jättää toukankin alttiiksi pedoille. Siksi kehittyi kätköpistiäisiä, jotka munivat isännän sisään ja lamauttavat isännän vain muninnan ajaksi.Várkonyi 2016, s. 91–92 Sisäloisinnassa on etuna se, että loisittu isäntä voi jatkaa kasvuaan ja tarjota siten vakaamman ravinnonlähteen loiselle. Toisaalta on myös sisäloisia, jotka elävät munissa ja koteloissa, jotka eivät kasva.Mikkola (päätoim.) 1989, s. 123–124 Sisäloisilla on riesanaan isännän immuunijärjestelmä. Muninnan yhteydessä naaraasta siirtyy kuitenkin isäntään viruksia, jotka heikentävät sen immuunipuolustusta ja siten mahdollistavat loistoukan kehityksen.Várkonyi 2016, s. 93 Lisäksi naaraan erittämät myrkyt voivat muuttaa isännän fysiologisia toimintoja, kuten kasvua, lisääntymistä ja käyttäytymistä.Mikkola (päätoim.) 1989, s. 125–126 Loisinnan alussa kätköpistiäisen toukka ei vielä aiheuta suurta vahinkoa isännälleen, mutta lopulta se tuhoaa isännän elintärkeät toiminnot ja aiheuttaa sen kuoleman. Toukka koteloituu joko isännän jäänteisiin tai isännän ulkopuolelle. Parasitoidit loisivat vain osan elinkierrostaan; aikuiset loispistiäiset eivät loisi vaan esimerkiksi imevät kukkien mettä.Várkonyi 2016, s. 83 === Kasvinsyönti === Jotkin kätköpistiäiset ovat palanneet kasvinsyöntiin, joka on pistiäisten alkuperäinen ravinnonhankintamuoto. Esimerkiksi äkämäpistiäiset (Cynipidae) munivat kasveihin, missä kehittyvien toukkien sylki aiheuttaa kasvien kasvaimia eli äkämiä. Toukka kehittyy äkämässä ja saa siitä ravintonsa. == Yläheimot == Kätköpistiäisiin on perinteisesti luettu seuraavat yläheimot: * Nysäpistiäismäiset Ceraphronoidea * Äkämäpistiäismäiset Cynipoidea * Torakkapistiäismäiset Evanioidea * Kiilupistiäiset Chalcidoidea * Ahmaspistiäismäiset Ichneumonoidea * Megalyroidea * Paljepistiäismäiset Mymarommatoidea * Litupistiäismäiset Platygastroidea * Keripistiäismäiset Proctotrupoidea * Serphitoidea (tunnetaan vain fossiiliaineistosta) * Kruunupistiäismäiset Stephanoidea * Alvepistiäismäiset Trigonaloidea == Lähteet == * * Várkonyi, Gergely: Piilosilla lahopuussa. Teoksessa === Viitteet === Luokka:Hoikkatyviset